Document ID: 32005D0580

KOMISSION PÄÄTÖS,
tehty 25 päivänä heinäkuuta 2005,
betaiinin markkinoille saattamisen kieltämisestä uuselintarvikkeena tai elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
(tiedoksiannettu numerolla K(2005) 2770)
(Ainoastaan suomen- ja ruotsinkieliset tekstit ovat todistusvoimaiset)
(2005/580/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
sekä katsoo seuraavaa:
(1)
Finnfeeds Finland Ltd esitti 24 päivänä tammikuuta 2003 Suomen toimivaltaisille viranomaisille hakemuksen betaiinin saattamiseksi markkinoille uuselintarvikkeena tai elintarvikkeiden uutena ainesosana.
(2)
Suomen toimivaltaiset viranomaiset antoivat 3 päivänä heinäkuuta 2003 ensiarviointiraporttinsa.
(3)
Raportissa viranomaiset tulivat siihen tulokseen, että betaiini voidaan saattaa markkinoille.
(4)
Komissio toimitti ensiarviointiraportin kaikille jäsenvaltioille 18 päivänä elokuuta 2003.
(5)
Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia betaiinin saattamisesta markkinoille.
(6)
Euroopan elintarviketurvallisuusviranomainen antoi 22 päivänä helmikuuta 2005 lausunnon (2) hakemuksesta betaiinin käyttämiseksi uuselintarvikkeena EU:ssa; lausunnossa todettiin, että betaiinin turvallisuutta hakijan ehdottamassa käyttötarkoituksessa ei ole vahvistettu.
(7)
Koska ei ole osoitettu, että tuote täyttää asetuksen (EY) N:o 258/97 3 artiklan 1 kohdassa asetetut vaatimukset, sitä ei saa saattaa markkinoille yhteisössä.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Betaiinia ei saa saattaa yhteisön markkinoille elintarvikkeena tai elintarvikkeen ainesosana.
2 artikla
Tämä päätös on osoitettu seuraavalle yritykselle: Finnfeeds Finland Ltd, Sokeritehtaantie 20, FI-02460 Kantvik.
Tehty Brysselissä 25 päivänä heinäkuuta 2005.

Labels: 0
3
17